ત્યારબાદ ભારે કોલાહલ થતા એચ વિંગમાં રહેતા દિવ્યાંગભાઈ પંડયા નીચે દોડી આવ્યા હતા. તેમણે જોયું તો કોઈ મહિલાએ સુસાઈડ કર્યું હતું, આથી તાત્કાલિક તેમણે પોલીસને જાણ કરતા આનંદનગર પોલીસ ઘટનાસ્થળે દોડી આવી હતી. દિવ્યાંગભાઈનાં જણાવ્યા મુજબ તેમણે જોયું તો મહિલા તેમના સચીન ટાવરની રહેવાસી ન હોવાનું જણાયું હતું. જોકે બાદમાં પોલીસ આવતા પોલીસે તપાસ કર્યા બાદ મૃતકના પરિવારજનોને જાણ કરી હતી. જેને પગલે તેના પરિવારજનો ઘટનાસ્થળે આવ્યા હતા. તેમનાં હૈયાફાટ રૃદનથી અહીંનું વાતાવરણ શોકમય બની ગયું હતું.